钦定古今图书集成/理学汇编/学行典/第078卷 > 明敖英慎言集训 > 《戒多言》
## 钦定古今图书集成/理学汇编/学行典/第078卷 > 明敖英慎言集训 > 《戒多言》

《金人铭》曰：“毋多言。”

《老子》曰：“多言数穷，不如守中。”

鲁申公曰：“为治不在多言，顾力行何如耳。”

《仲长统》曰：“辩通有辞者，患在多言。”

孔文举曰：“多言令事败。”

《文中子》曰：“多言不可与远谋，　祸莫大于多言。”
《韩文公》曰：“嚣嚣多言，徒相为訾。”

范鲁公曰：“戒尔勿多言，多言众所忌，苟不慎枢机，灾
厄从此始。”

林和靖曰：“多言则背道。”

《程子》曰：“言愈多，于道未必明。”

华阳范氏曰：“子贡言而多中者，亿而已。夫子尝曰：‘赐
不幸言而中，是使赐多言也，圣人之不贵言也如是’。”
刘道原曰：“多言不中节。”

邹道乡曰：“多言不如寡言。”

《朱子》曰：“多言害道，　言易得多，故不敢尽　言，语多
愈支离，　辞达则止，不贵多言。”

余子节曰：“察《神鉴》昏昧于多言之际，圣愚之分，断可
识矣。”

薛文清公曰：“为学不在多言，顾力行何如耳。　多言
最使人心志流荡而气亦损。　尝乘快不觉多言，至
夜枕席不安，盖神气为多言所损也。　不可乘喜而
多言，　因喜而多言，觉气流而志亦为之动。”